CELEX: 62017CN0304
Language: et
Date: 2017-05-24 00:00:00
Title: Kohtuasi C-304/17: Eelotsusetaotlus, mille on esitanud Oberster Gerichtshof (Austria) 24. mail 2017 – Helga Löber versus Barclays Bank PLC

14.8.2017   
            
            
               ET
            
            
               Euroopa Liidu Teataja
            
            
               C 269/6
            
         Eelotsusetaotlus, mille on esitanud Oberster Gerichtshof (Austria) 24. mail 2017 – Helga Löber versus Barclays Bank PLC
   (Kohtuasi C-304/17)
   (2017/C 269/09)
   Kohtumenetluse keel: saksa
   
      Eelotsusetaotluse esitanud kohus
   
   Oberster Gerichtshof (Austria kõrgeim üldkohus)
   
      Põhikohtuasja pooled
   
   
      Määruskaebuse esitaja: Helga Löber
   
      Vastustaja: Barclays Bank PLC
   
      Eelotsuse küsimus
   
   Kas nõukogu 22. detsembri 2000. aasta määruse (EÜ) nr 44/2001 kohtualluvuse ja kohtuotsuste täitmise kohta tsiviil- ja kaubandusasjades (1) artikli 5 punkti 3 kohaselt allub asi lepinguvälisest kahjust tulenevate nõuete korral prospektiga seotud vastutuse alusel juhul, kui
   
               —
            
            
               investor tegi puudulikule prospektile tuginedes investeerimisotsuse oma elukohas
            
         
               —
            
            
               ning viidatud otsuse alusel kandis ta järelturul omandatud väärtpaberi ostuhinna summa ühes Austria pangas avatud enda kontolt teises Austria pangas avatud arvelduskontole, millelt kanti nimetatud summa seejärel määruskaebuse esitaja käsundi alusel üle müüjale,
            
         
               (a)
            
            
               sellele kohtule, mille tööpiirkonnas on investori elukoht,
            
         
               (b)
            
            
               sellele kohtule, mille tööpiirkonnas on selle panga asukoht/filiaal, kus määruskaebuse esitajal oli avatud pangakonto, millelt ta kandis investeeritud summa üle arvelduskontole,
            
         
               (c)
            
            
               sellele kohtule, mille tööpiirkonnas on selle panga asukoht/filiaal, kus on avatud arvelduskonto,
            
         
               (d)
            
            
               määruskaebuse esitaja valikul ühele eespool nimetatud kohtutest,
            
         
               (e)
            
            
               mitte ühelegi eespool nimetatud kohtutest?
            
         
      (1)  EÜT L 12, lk 1.